ವೈದ್ಯಕೀಯ ಮಹಾವಿದ್ಯಾಲಯಕ್ಕೆ ಸೇರಿಕೊಂಡರೂ ಕ್ರಿಕೆಟ್ಟನ್ನು ತಮ್ಮ ವೃತ್ತಿಯನ್ನಾಗಿಸಿಕೊಂಡರು. ಇವರು ಒಬ್ಬ ಅತ್ತ್ಯುತ್ತಮ ಬಲಗೈ ಬ್ಯಾಟ್ಸ್ಮನ್‍ರಾಗಿದ್ದರು. ತಮ್ಮ ಪಂದ್ಯ ಗೆಲ್ಲಿಸುವ ಹಾಗೂ ಪಂದ್ಯ ಉಳಿಸುವ ಇನ್ನಿಂಗ್ಸ್ ಗಳಿಗೆ ಪ್ರಸಿದ್ದವಾಗಿದ್ದ ಇವರು ತಮ್ಮ ಅದ್ಭುತ ಪ್ರದರ್ಶನದಿಂದ ರಾಷ್ಟೀಯ ಕ್ರಿಕೆಟ್ ತಂಡಕ್ಕೆ ಆಯ್ಕೆಯಾದರು. ಅವರ ಕಾಲದ ಅತ್ಯಂತ ಬಲಶಾಲಿ ಕ್ರಿಕೆಟ್ ತಂಡವಾಗಿದ್ದ ಆಸ್ಟ್ರೇಲಿಯಾದ ವಿರುದ್ಧ ೨೮೧ ರನ್ ಬಾರಿಸುವ ಮೂಲಕ ಕ್ರಿಕೆಟ್ ತಂಡದಲ್ಲಿಯೇ ಸಂಚಲನ ಮೂಡಿಸಿದರು. ಲಕ್ಷ್ಮಣ್ ಅವರಿಗೆ ಭಾರತದ ನಾಲ್ಕನೇ ಅತ್ತ್ಯುಚ್ಛ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ಪ್ರಶಸ್ತಿ ದೊರೆತಿದೆ. ಇವರು ಭಾರತದ ತಂಡದಲ್ಲಿ ತಮ್ಮದೇ ಆದ ಶೈಲಿ, ತಾಂತ್ರಿಕತೆ ಹಾಗೂ ಆಕ್ರಮಣಶೀಲತೆಗೆ ಹೆಸರುವಾಸಿಯಾಗಿದ್ದರು. ಇವರು ವೇಗ ಹಾಗೂ ಗಿರಕಿ ಚೆಂಡುಗಳೆರೆಡರಲ್ಲಿಯೂ ಪರಿಣಿತಿಯನ್ನು ಪಡೆದಿದ್ದರು. ಈ ಕೌಶಲ್ಯದಿಂದ ಅವರು ಚೆಂಡನ್ನು ಮೈದಾನದ ಯಾವ ಮೂಲೆಗಾದರೂ ವಿಭಜಿಸುವ ಸಾಮರ್ಥ್ಯವನ್ನು ಹೊಂದಿದ್ದರು. ಲಕ್ಶ್ಮಣ್ ಅವರಿಗೆ ಮೊಹಮ್ಮದ್ ಅಜ಼ರುದ್ದೀನ್ ಅವರು ಪ್ರೇರಣೆಯಾಗಿದ್ದರು. ಲಕ್ಶ್ಮಣ್ ಅವರ ಮಣಿಕಟ್ಟುಗಳನ್ನು ಬಳಸುವ ಶೈಲಿಯೇ ಅವರಿಗೆ ಚೆಂಡನ್ನು ಮೈದಾನದ ತುಂಬಾ ವಿಭಜಿಸಲು ಸಹಾಯಕವಾಗಿತ್ತು. ಆರಂಭಿಕ ವೃತ್ತಿ ಜೀವನದಲ್ಲಿ ಇವರ ಹೊಸ ಚೆಂಡುಗಳಿಗೆ ಆಡುತ್ತಿದ್ದ ರೀತಿ ಅವರಿಂದ ಪ್ರಶಂಸೆಗೆ ಪಾತ್ರವಾಗಿತ್ತು. ತಂಡ ಆಯ್ಕೆಗಾರರು ದಾಂಡಿಗರ ಸಂಖ್ಯೆಯಲ್ಲಿ ಯಾವುದೇ ವ್ಯತ್ಯಾಸ ಬಂದರೂ ಕಣ್ಣು ಮುಚ್ಚಿಕೊಂಡು ಇವರನ್ನು ಆಟಕ್ಕೆ ಕಳುಹಿಸುತ್ತಿದ್ದರು. ಇದು ಲಕ್ಶ್ಮಣ್ ಅವರ ಆಟದ ಶೈಲಿಯ ಮೇಲೆ ಆಯ್ಕೆಗಾರರಿಗಿದ್ದ ನಂಬಿಕೆಯನ್ನು ತಿಳಿಸುತ್ತದೆ. ಇವರ ಕ್ಷಮತೆಯನ್ನು ಗಮನಿಸಿದ್ದ ಆಯ್ಕೆಗಾರರು ಇವರನ್ನು ಹೆಚ್ಚೂ ಕಡಿಮೆ ಎಲ್ಲಾ ಸ್ಥಾನಗಳಲ್ಲೂ ಆಡುವಂತೆ ಮಾಡಿದರು. ಕೆಲವೊಮ್ಮೆ ಇವರು ಮೊದಲಿಗನಾಗಿ ಆಡಿದ್ದೂ ಉಂಟು. ಇವರು ಪಂದ್ಯದ ಮಧ್ಯ ಭಾಗದಲ್ಲಿ ತಮ್ಮ ಸ್ಥಾನವನ್ನು ಗುರುತಿಸಿಕೊಂಡರು. ೩, ೫ ಹಾಗೂ ೬ ನೇ ಸ್ಥಾನದಲ್ಲಿ ಲಕ್ಶ್ಮಣ್ ಅವರು ತಮ್ಮ ಶ್ರೇಷ್ಠ ಇನ್ನಿಂಗ್ಸ್ ಗಳನ್ನು ಆಡಿದರು. 

ಕ್ರಿಕೆಟಿಗನಾಗಿ ಲಕ್ಷ್ಮಣ್
ಜನನ ಹಾಗೂ ಬಾಲ್ಯ
ಗೋಲ್ಡನ್ ಸರಣಿ
ಕ್ರಿಕೆಟ್ ಕ್ಷೇತ್ರದಲ್ಲಿ ಕೆಲ ಸಾಧನೆಗಳು